U razgovoru s osobom bliskom obitelji nesretno preminulog mladića koji je umro nakon što mu je pozlilo kad su ga u nedjelju, oko 20.30, u blizini stadiona Poljud uhitili policajci, doznajemo da, po njihovu mišljenju, stvari nisu baš onakve kakvima ih policija želi prikazati.



Pogledajte video privođenja tragično preminulog mladića kod Poljuda​



Splićani bijesni i ogorčeni zbog smrti mladog pomorca: Možda ne bi umra da ga stoka nisu udarali po stomaku i rebrima da povrati!



– To je bio divan mladić, završio je u roku višu pomorsku školu, prije dva dana došao je s broda. Majka mu je liječnica, otac profesor i nikad nije, to mogu reći sa sigurnošću, ništa uzimao od droge, niti je pio alkohol, niti je imao ikakvih poroka.



On se tu zatekao slučajno, bio je van stadiona i prišao mu je jedan prijatelj koji je kod sebe imao kesu s tom travom. Rekao mu je da mu to pričuva dok on ne uzme kartu za Ultru.



Policajci su valjda vidjeli taj trenutak primopredaje i potrčali su za malim, a on je od straha stavio to u usta. Koliko ja znam, prvi nalaz obdukcije je utvrdio da su mu začepili usta, nisu mu dali da progovori.



Na licu su valjda i ostali tragovi dlana, a navodno ima i modrice po tijelu koliko su ga tukli. Pa, šta je tim policjotima bilo, al' nisu mogli drugačije reagirati?



Jadno dite, nemam šta drugo reći – na rubu suza nam je kazala prijateljica obitelji, profesorica u jednoj splitskoj školi.



Majka mu je liječnica, otac profesor i nikad nije, to mogu reći sa sigurnošću, ništa uzimao od droge, niti je pio alkohol, niti je imao ikakvih poroka. On se tu zatekao slučajno - kaže prijateljica obitelji